**Работник, затиснат от коренище**

**I. Обстоятелства:**

В деня на злополуката на обект: „Участък за дърводобив“, на трима работници е възложено да извършат прикачване на отрязани вече трупи на въжена линия и смъкването им до рампа. В момента на инцидента пострадалото лице е отрязвало част от повалено дърво с моторен трион, когато е затиснат от свлякло се по склона изкоренено коренище. Работникът е загинал на място.

**Причини за злополуката, нарушени нормативни актове и лица, допуснали нарушения:**

**II. Нарушения, допуснати от работодателя:**

1. Работодателят е допуснал пострадалото лице, на длъжност „прикачвач въжена линия“, да работи с моторен трион „Хускварна“ без да притежава необходимата за това правоспособност, в нарушение на чл.16, ал.1, т.7 от ЗЗБУТ, във връзка с чл.2, т.5 и чл.5, ал.1 от Наредба №12 за условията и реда за придобиване и отнемане на правоспособност за работа със земеделска и горска техника /ДВ бр.35/2011 г./.

2. Работодателят е утвърдил списък за специално работно облекло и лични предпазни средства, но не е осигурил необходимото специално работно облекло на пострадалото лице, в нарушение на чл.284, ал.1 от Кодекс на труда.

При проверката са констатирани и други нарушения на трудовото законодателство, нямащи пряко отношение към трудовата злополука.

**III. Предприети мерки:**

За отстраняване на констатираното нарушение, отразено в т.1, е съставен АУАН.

Дадени са предписания за всяко констатирано нарушение.